b'\n_START_ARTICLE_\nLars Borgersrud\n_START_SECTION_\nUtdannelse\n_START_PARAGRAPH_\nLars Borgersrud tok hovedfag i historie ved Universitetet i Bergen i 1975, og doktorgrad ved Universitetet i Oslo i 1995. Tema for doktorgradsavhandlingen var \xc2\xabWollweber-organisasjonen i Norge\xc2\xbb.\n_START_SECTION_\nHistoriker\n_START_PARAGRAPH_\nHan har s\xc3\xa6rlig hatt norsk milit\xc3\xa6r- og krigshistorie som forskingsfelt og har utgitt flere b\xc3\xb8ker og avhandlinger som har utl\xc3\xb8st debatt og kastet nytt lys over norsk historie i tilknytning til den andre verdenskrig. Borgersrud debuterte som forfatter i 1977 ved \xc3\xa5 gi ut sin hovedfagsoppgave, som hadde f\xc3\xa5tt publiseringsforbud (if\xc3\xb8lge Borgersrud selv ble han truet med tiltale om oppgaven ble offentliggjort), under pseudonymet Ottar Str\xc3\xb8mme. Da han avsl\xc3\xb8rte NS-bakgrunn for mange ledende norske offiserer ble han nektet adgang til Riksarkivet (p\xc3\xa5 initiativ fra Hjemmefrontmuseet if\xc3\xb8lge ham selv). Han klaget p\xc3\xa5 avgj\xc3\xb8relsen fikk igjen tilgang til arkivet. Borgersrud har v\xc3\xa6rt opptatt av Osvald-gruppen og partisanene i Finnmark som han mener b\xc3\xb8r f\xc3\xa5 oppreisning. If\xc3\xb8lge Borgersruds forskning planla norske myndigheter \xc3\xa5 sende 9000 krigsbarn til Australia._NEWLINE_Borgersrud kom med i den norske ml-bevegelsen, og var medlem av AKP  fra 1973 til 1997. Etter hovedfaget ble han fabrikkarbeider p\xc3\xa5 J\xc3\xb8tul der han ogs\xc3\xa5 var aktiv i fagforeningen. Under den ulovlige streiken ved J\xc3\xb8tul i 1976, satt Borgersrud i streikekomit\xc3\xa9en.  _NEWLINE_I 1989 ble han disponent for avisen Klassekampen, noe han var frem til 1991._NEWLINE_P\xc3\xa5 1980-tallet var Borgersrud ogs\xc3\xa5 aktiv i Arbeidsl\xc3\xb8ses forening. I april 1990 reiste han til Fevik for \xc3\xa5 demonstrere mot Folkebevegelsen mot innvandring som holdt m\xc3\xb8te der. Borgersrud sto i fremste rekke og ble sl\xc3\xa5tt i hodet av Arne Myrdal._NEWLINE_Han var statsstipendiat fra og med 2010 til og med 2016._NEWLINE_Han er far til rapperne Aslak Borgersrud og Elling Borgersrud.'